《九日江洲忆望先垄》
明代·区怀年

厌裛凉风白堕杯，繁霜空薙越山莱。孤村萸菊沦荒燹，野戍亭山问劫灰。

云老杜鹃乡国泪，草枯黄犊墓田哀。伤心无限西州路，落日寒烟首重回。

作者简介：区怀年，字叔永。高明人。大相仲子。明熹宗天启元年(一六二一)贡生，任太学考通判。明思宗崇祯九年（一六三六）入都候选，以内艰回籍，后授翰林院孔目。归卧云石，学赤松游，日以赓和撰述为事。著有《玄超堂藏稿》、《击筑吟》诸集。清光绪《高明县志》卷一三有传。